Les Xornaes Internacionales d’Estudiu son l’actividá d’intercambéu de producción investigadora con más antigüedá nel ámbitu de la filoloxía asturiana y una de les que más ediciones cuenta dientro del espaciu científicu de la romanística. Celébrense na Facultá de Filosofía y Lletres de la Universidá d’Uviéu y tienen tres díes de duración.
#000003
La so finalidá ye amosar y coneutar los estudios d’asturianística al traviés d’un programa de ponencies, comunicaciones y presentaciones que s’anueva tolos años y que, dacuando, tien un enfoque monográficu. Les Xornaes son, asina, el resultáu d’acomuñar el trabayu que tán desenvolviendo munches persones dende disciplines estremaes pero complementaries, na investigación de les lletres asturianes, seya d’un xeitu específicu o, bien, comparativu.
#000004
Les Xornaes Internacionales d’Estudiu realícense gracies a la collaboración de la Universidá d’Uviéu, al traviés del Alcuerdu Específicu d’Actividaes que tolos años robla cola Academia de la Llingua Asturiana.
#000006
Edición y biblioteca: estensión 2
#000007
L’Academia de la Llingua Asturiana ye la institución creada en 1980 pol Gobiernu d’Asturies pal estudiu, la promoción y la defensa del asturianu y l’eonaviegu.
#000008